google/wiki40b huggingface dataset:
Den store debatten

Den store debatten, også kalt Shapley-Curtis-debatten, var en debatt om universets form og størrelse innen astronomien på 1920-tallet. Debatten stod mellom astronomene Harlow Shapley og Heber Curtis. Harlow Shapley mente at Melkeveien var synonymt med universet, mens Heber Curtis hevdet at spiralstjernetåker, det vil si det vi i dag kaller spiralgalakser, som Andromeda var egne frittstående stjernesystemer og ikke en del av Melkeveien.
Populært beskrives ofte debatten som en intellektuell boksekamp mellom den gamels (Shapleys) gammeldagse syn mot den unge (Curtis) nytenkende syn. Faktum er at Shapley var mer enn ti år yngre enn Curtis. Innen den vitenskapelige disiplinen mener man at en rekke teorier ble presentert, at de opponerte, og til slutt viste det seg at begge hadde rett i ulike deler, og at det også var mye enighet, selv om det senere viste seg å være feilaktig. Det hevdes også at «gamle» Shapley, tross alt, representerte et mer moderne syn på astronomien.
Q'enqo

Q'enqo, Q'inqu eller Kenko, er et hellig sted for inkaene som befinner seg fire kilometer nordøst for Cusco i Peru. Det består av to steder som ligger like ved hverandre: Q'enqo Grande og Q'enqo Chico. Hovedbyggverket er en seks meter høy monolitt plassert på en delvis naturlig hule. Inni hula er det et bord eller alter som ble brukt til hellige ritualer.
Navnet Q'enqo er quechua og betyr «labyrint».
Fullmetal Alchemist

Historien

I Amestris, hvor dette eventyret finner sted, kan alkymister transmutere hva de vil om til noe annet. Men selv om alkymi har potensial til å la brukeren gjøre hva han/hun vil, finnes det to lover som styrer den. Den første loven er at man kan bare lage noe med akkurat samme masse som ingrediensene man bruker, såkalt «likestilt bytte». Den andre loven er man ikke under noen omstendigheter kan transmutere ingredienser til et menneske eller gull.
Når heltene i serien, alkymistene Edward (eldste bror) og Alphonse Elric (yngre bror), mister moren grunnet sykdom, bestemmer de seg for å bryte den andre regelen og forsøker å bringe sin mor tilbake fra de døde. Som en følge av dette mister Edward venstre ben og Alphonse mister hele kroppen. Ed betaler med sin høyre arm for å få bundet Alphonses sjel til en rustning. Når brødrene kommer til krefter igjen, begir de seg ut i verden på jakt etter den legendariske Vises Sten, som sies å være i stand til å la brukeren til å se bort ifra lovene som styrer Alkymien og dermed gi brukeren endeløse krefter. På denne måten håper de å få tilbake kroppene sine.
Ancylonotini

Utseende

Middelsstore trebukker med lange antenner (gjerne betydelig lengre enn kroppen). På farge er de gjerne lyst grå- eller brunaktige med svarte flekker.

Utbredelse

Gruppen er utbredt i Afrika og Asia.
Funksjon (musikk)

En funksjon i musikk er den spesifikke rollen en treklang over en tone i en dur- eller moll-skala fyller i forhold til alle andre treklanger.

Beskrivelse

En dur- eller moll-skala består av syv ulike toner. Likevel finnes det ni forskjellige funksjoner, noe som skyldes at treklangene på 3. og 6. trinn kan tolkes på forskjellige måter avhengig av hvilken sammenheng treklangen brukes i.
Treklangene på 1., 4. og 5. trinn kalles hovedfunksjoner, mens de på 2., 3., 6. og 7. trinn kalles bifunksjoner. En bifunksjon har to fellestoner med tilhørende hovedfunksjon. I for eksempel C-dur er tonene c og e felles for både tonika og tonikasubmediant, mens i e-moll er tonene c og e felles for både subdominant og subdominantens mediant.
Funksjonsteorien ble først beskrevet av den tyske teoretikeren Hugo Riemann, men grunntrekkene går tilbake til den franske komponisten og musikkteoretikeren Jean-Philippe Rameau. Tabellen under er laget etter Oelmann.

Tilleggstoner

Både subdominant og dominant opptrer gjerne med tilleggstoner. Til en subdominant kan det tilføyes en stor sekst, til en dominant en liten septim. I første tilfelle snakker man om en sixte ajoutée (fransk for tilføyd sekst), i andre tilfelle om en dominantseptimakkord.
En særform for den tilføyde seksten er den såkalte napolitanske sekstakkorden som baserer på en mollsubdominant. I denne akkorden er kvinten utelatt. Isteden er det tilføyd en liten sekst. Navnet til akkorden hentyder på dens utstrakte bruk i napolitansk opera i barokken. Funksjonsbetegnelsen til en napolitansk sekstakkord forkortes som regel til N.
Fordelen med den norske varianten av funksjonsteorien er at funksjonene kan brukes likt i dur og moll. Ulempen er at begrepet 'mediant' er i bruk på en annen måte i kontinental musikkteori. Her brukes 'mediant' også for treklanger som bare har én fellestone (for eksempel e-moll i forhold til c-moll eller Ass-dur i forhold til C-dur).
Parlamentsvalget i Italia 1996

Valgordningen

En folkeavstemning den 18. april 1993 ga en overveldende støtte til å fjerne den proporsjonale valgordningen som landet hadde hatt til da Et system som kombinerte elementer av flertallsvalg og forholdstallsvalg ble innført i august samme år; tre fjerdedeler av plassene i hvert av parlamentets to kamre ble fordelt ved hjelp av flertallsvalg, en fjerdedel ved en mer proporsjonal valgordning. Denne valgordningen bidro, sammen med avsløringene av omfattende korrupsjon, til omfattende endringene i det partipolitiske landskapet etter valget i 1994.
Galesburg

Historie

Galesburg ble grunnlagt av George Washington Gale, en presbyteriansk prest fra deltaten New York som drømte om å etablere et college i byen, som senere ble Knox College. I 1935 kjøpte en komité fra New York tomter i Knox County til de første 25 bosetterne som kom i 1836. De bygget midlertidige hytter i en hytteby som lå nær Lake Storey, nord for Galesburg. De besluttet at ingen hytter skulle bygges innen byens grenser.
I 1837 ble den første anti-slaveribevegelsen i Illinois grunnlagt i Galesburg i 1837, som var en av «stasjonene» på den underjordiske jernbanen. 
Galesburg var hjemmet til Mary Ann Bickerdyke, som ga sykehusbehandling for Unionens soldater under den amerikanske borgerkrigen. Galesburg er fødestedet til forfatteren og historikeren Carl Sandburg, poeten og kunstneren Dorothea Tanning og baseballstjernen Jim Sundberg. Carl Sandburgs barndomshjem blir drevet av Illinois Historic Preservation Agency som Carl Sandburg State Historic Site. 
Galesburgs historie har vært nært knyttet til jernbaneindustrien. Lokale forretningsmenn var viktige støttespillere for å få den første jernbanen forbundet med Chicago og Quincy i Illinois. Chicago, Burlington og Quincy-jernbanen (CB&Q) anla en skiftestasjon i Galesburg, som blant annet var den første til å bruke pukkelsortering. CB&Q bygde også et stort depot på Sør-Seminar Street som var kontroversielt og ble revet og erstattet av en mye mindre stasjon i 1983. Stasjonsbygget brukes fortsatt av BNSF Railway.
Bilprodusenten Western Tool Works produserte en periode biler som hadde navn etter byen.
Trekandiri

Trekandiri

Historien om opprinnelsen til den meste vanlige greske seilfarkosten i det østre middelhavsområdet går ut på at en gruppe greske sjømenn fra øya Hydra som ble løslatt fra tunisiske fangenskap dannet et partsrederi for et skip de hadde bygget med utgangspunkt i deres fangevokteres skip. Suksessen med den nye designen la grunnlaget for en båttype som skulle eksistere i flere århundrer. Hydra ble det viktigste, maritime senteret i historien og benyttet denne båttypen.
Trekandinien er et spissgattet seilskip med de samme trekk som den greske fiskebåten kaiki som egentlige er en mindre variant, men med annerledes baug. Også denne båttypen eksisterer fremdeles. Til forskjell fra de større handelfartøyene beholdt denne båttypen de spesielle skvettgangene av tre eller lerret langs relingen. Rorkulten var også synlig på akterstevnen.
Fram til 1850 hadde trekandiriene rigg med skværseil, luggerseil og et klyverseil på to pålemaster samt baugspryd. En kombinasjon av skværseil, luggerseil, klyver og enkeltseil var et vanlig syn på de greske kystfartøyene. Etter 1850 ble skværseilene erstattet av luggerseil og gaffelseil. Den forreste masten var alltid lavere enn den akterste masten på båten.
De største kunne være opptil på 400 tonn, og de siste som ble bygget på 1900-tallet, fikk en rigging kalt «psatha-randa» med gaffelseil på aktermasten og luggerseil på formasten samt to klyverseil på baugspydet. Skroget ble bredere med tiden for seilas i langsom fart.
Ilian Stoyanov

Landslaget

Ilian Stoyanov spilte 40 landskamper for Bulgarias herrelandslag. Han ble tatt ut i Bulgarias tropp til EM i fotball 2004.
Sammy McIlroy

Tiden i Manchester United

McIlroy kom til United som Sir Matt Busbys siste spillerkjøp i 1969, bare femten år gammel. I 1971 undertegnet han kontrakt som profesjonell, og allerede tre måneder senere fikk han sin debut på førstelaget. Debutkampen var mot byrivalene Manchester City på Maine Road, og fremfor 63 000 tilskuere scoret han ett mål og la opp til ett i en kamp som endte 3–3. På tross av få sjanser på førstelaget til United, fikk han også sin debut som landslagsspiller dette året, da Nord-Irland møtte Spania. McIlroy var da 17 år og 198 dager gammel, og ble med dette den tredje yngste britiske landslagsspiller gjennom tidene.
En alvorlig bilulykke i januar 1973 gjorde at det neste året ble ødelagt, men i løpet av sesongen 1973-74 ble han etablert i førsteelleveren. Sesongen etter var han fast i førsteelleveren da United spilte i den daværende andredivisjon, og ble samtidig etablert på det nordirske landslaget.
På slutten av 70-tallet deltok McIlroy og United i tre finaler i FA-cupen. Av disse endte finalen i 1977 med United-seier, da Liverpool ble slått. I tapet mot Arsenal i 1979 scoret McIlroy ett av Uniteds mål.
Etter at Bryan Robson kom til United i 1981, ble det færre opptredener i United-trøyen. Dette førte til at McIlroy ble solgt til Stoke City i 1982.

Senere karriere som spiller

McIlroy ble i Stoke i fire sesonger, før han gikk til Manchester City i 1986. I City var McIlroy svært upopulær blant klubbens tilhengere på grunn av hans sterke bånd til erkerivalen United.
Etter en periode i Bury, avsluttet McIlroy spillerkarrieren med korte opphold i Østerrike og i Preston North End.
Det ble totalt 88 landskamper på McIlroy, der han scoret fem mål. McIlroy og Nord-Irland deltok i VM-sluttspillene i 1982 og 1986, og han var lagets kaptein i 1986.
McIlroy ble i 1986 utnevnt til medlem av Order of the British Empire for sin innsats som fotballspiller.

Managerkarriere

Etter først å ha prøvd seg som spillende manager i Preston, tok McIlroy over Macclesfield Town, som på det tidspunktet spilte utenfor ligasystemet. Her ble McIlroy en stor suksess, og på tross av klubbens begrensede ressurser vant de flere titler. Suksessen kulminerte med lagets opprykk til ligasystemet i 1997.
Etter dette overtok McIlroy det nordirske landslaget. Han gikk imidlertid av etter at laget hadde skuffet kapitalt og ikke scoret ett eneste mål i kvalifiseringen til fotball-EM i 2000. Deretter tok han over Stockport County, som han ledet frem til november 2004.  I november 2005 ble han midlertidig manager for Morecambe, og med han som sjef i siste del av sesongen ble klubben nummer 5 i Conference National. Dermed var laget kvalifisert for playoff til The Football League, men klubben tapte 4-3 sammenlagt mot Hereford United i en dramatisk playoff semifinale.
19. mai 2006 skrev Sammy McIlroy under på en 2-årskontrakt som Morecambes nye manager.
Christian Samuel Eyde

Amatørfotograf

Eyde var amatørfotograf og flere hundre av hans negativer fra ca. 1880-1930 er oppbevart i Arendal ved Aust-Agder museum og arkiv.
Suphammer-saken

Suphammer-saken betegner det uoppklarte drapet på kjøpmannen Helge Suphammer den 5. november 1963 på Strømmen.

Saken

Den 5. november 1963 satt Helge Suphammers kone og et vennepar og ventet på at han skulle komme hjem fordi de skulle se på krim sammen. Da han ikke kom hjem til vanlig tid, gikk de tre ut for å se etter ham. Han ble funnet bevisstløs i en verkstedshall noen hundre meter fra der han bodde klokka 21:15. Hodet hans hadde tydelige merker etter slag med en stump gjenstand. Siden han hadde en forretning rundt 500 meter fra sitt hjem, kan det være at Suphammer forlot forretningen ved stengetid klokka 20:00, bega seg på veg hjem og ble deretter overfalt. Han skal ha hatt med seg ei lommebok med 500 kroner i kontanter, men denne var forsvunnet. Han døde senere av skadene han fikk.
To menn som stjal veska til ei kvinne en halv time før overfallet på Suphammer, ble satt i forbindelse med saken. Tross at det i tillegg til kvinnen som ble frarøvet veska også var en kirketjener som så mennene som var angitt å være i alderen 18 til 20 år, fant ikke politiet identiteten.
You Can Leave Your Hat On

«You Can Leave Your Hat On» er en sang skrevet av Randy Newman. Sangen finner du på Joe Cockers album «Cocker» hvor den først ble utgitt. Andre sangere har senere sunget den, blant andre Etta James.
Jake and the Fatman

Om serien

Serien ble opprinnelig kansellert etter en sesong, men da den populære Haiwaii-baserte krimserien Magnum, P.I. ble avsluttet i 1988 innså CBS at de ble sittende med tomme og veldig dyre stuiofasiliteter på øya. Serien ble derfor raskt gjenopplivet og flyttet til Hawaii. Serien ble flyttet tilbake til Los Angelse i 1991.

Seertall

Serien hadde en moderat suksess i USA og klarte aldri å bli blant de 30 mest sette tv-seriene i årene den gikk. Den klarte heller ikke å oppnå seertall til samtidige krimserier, som blant annet Matlock.

Priser

Fotograf John C. Flinn III vant i 1993 en ASC Award ved American Society of Cinematographers for serien. Han ble i 1989 og 1990 nominert til to Emmy-priser for samme serie.
Day for Night

Day for Night er et studioalbum fra 1999 av den amerikanske progressiv rock-gruppa Spock's Beard.
Sporene 8 til 14 er alle en del av den episke fortellingen «The Healing Colors of Sound».
Angaraland

Geologisk historie

Med dagens teknologi kan vi spore Angaralands historie 2,5 milliarder år tilbake, men bergartene er opp til 3,7 mrd år gamle, og svært mange felt har bergarter eldre enn 3 milliarder år. Den gang inngikk kratonet i Arktika sammen med det canadiske skjold, og for 2 milliarder år siden var Nordishavet lukket og Siberia lå mot Laurentia (dagens Nord-Canada og Grønland) og Baltica (det skandinaviske grunnfjellsskjoldet). Kollisjonssoner av granitt som er 1,9 – 1,8 mrd år gamle, markerer sonene hvor terraner støtte sammen og siden ble stabile deler av kratonet. Omkring 1,65 mrd år siden begynte sedimenter å dannes over store deler av Agnaraland, altså 150 millioner år etter kollisjonen/e. Over de tidligere terranene i ytterkantene av kratonet dannet det seg etterhvert foldebelter. Akitkan-beltet helt i sør er et unntak, det var opprinnelig en vulkansk øybue og oversvømte grunnfjellet med sure, magmatiske granitter.
For 1,1 mrd år siden inngikk kratonet i superkontinentet Rodinia, for 750 millioner år siden inngikk det i Protolaurasia. Fra rundt 600 millioner år siden ble Protolaurasia en del av i superkontinentet Pannotia.
Ved inngangen til kambrium delte Pannotia-Protolauraia seg opp og Siberia-kontinentet oppstod med basis i Angaraland. Det kolliderte med Baltica i perm og resulterte i dannelsen av Uralfjellene i kollisjonssonen. Sammensmeltingen av Angaraland og Baltica med de resterende kontinentene fullførte dannelsen av Pangea, det foreløpig siste superkontinentet.
Ved overgangen mellom perm og trias vellet en serie enorme magmamasser opp under det som i dag er Nord-Sibir og resulterte i en serie vulkanutbrudd. Så mye som 7 millioner km² landflate kan ha blitt dekket av lavalag. Lavalagende ligger i mange lag, som ved nedbryting danner trappeformasjoner, og kalles derfor de «Sibirske trappene». Utbruddene kan ha forårsaket perm-trias-utrydningen. De sibirske trappene opptar hele den nodvestlige delen av Angaraland, og fortsetter videre vestover mot elva Jenisej.
Normannsetfjorden

Normannsetfjorden er en fjordarm av Mehamnfjorden like øst for Mehamn i Gamvik kommune i Finnmark. Fjorden strekker seg 2,5 km sørover til Normannset i enden av fjorden. Fjorden har innløp mellom Vedvikneset i vest og Skipvikneset i øst. Lille Kamøya ligger ytterst i fjorden.
Sikkerhetsgradert informasjon

Sikkerhetsgradert informasjon er dokumenter eller opplysninger som en lov eller forskrift bestemmer at ikke alle skal ha tilgang til. Adgang til materialet krever ofte sikkerhetsklarering.

Norge

I Norge kan gradering skje med hjemmel i følgende regler:

Offentlighetsloven

Lov om rett til innsyn i dokument i offentleg verksemd skal sikre at alle kan få innsyn i saksdokumenter i offentlig forvaltning. I utgangspunktet er alle saksdokumenter i forvaltningen offentlige. Loven inneholder en del unntaksregler, og når et dokument ikke skal gjøres tilgjengelig for alle, merkes det med «Unntatt offentlighet», og en henvisning til den relevante paragrafen.
Den tidligere offentlighetsloven, lov om offentlighet i forvaltningen av 1970, ble opphevet 1. januar 2009 samtidig som dagens gjeldende lov trådte i kraft.
Richard L. Hearn kraftverk

Richard L. Hearn kraftverk  er et tidligere, kombinert gasskraftverk og kullkraftverk i provinsen Ontario i Canada. Det hadde en installert produksjonskapasitet på 1 200 MW fordelt på 8 kokere/turbiner, halvparten 100 MW og halvparten 200 MW. Anlegget ble utbygd i 1951–1961. Fra og med 1971 ble det bare gassfyrt, og i 1983 ble hele anlegget nedlagt. Brensel var naturgass og kull. 
I dag brukes anlegget delvis som filmkulisser, og i 1990 ble det planlagt gjenopptakelse av drift i to turbiner, men Bob Raes regjering stoppet disse planene. Senere ble Portlands kraftverk bygd på nabotomta.
Jurij Omeltsjenko

Karriere

Omeltsjenko slo gjennom internasjonalt da han som 23-åring overraskende vant kortdistansen under VM i tyske Detmold i 1995. Han knep gullet foran sterke navn som Jörgen Mårtensson og Bjørnar Valstad. I 1998 vant Omeltchenko en etappe i femdagerskokurransen O-Ringen. Det var ukrainerens første av i alt to verdenscupseire. Han tok tre medaljer på to europamesterskap i 2000 og 2002. Deretter ble det sølv i VM langdistanse i sveitsiske Rapperswil i 2003 og en ny sølvmedalje i Sverige året etter. På sprinten i Västerås delte han sølvmedaljen med Håkan Eriksson. Niclas Jonasson vant. Ukraineren var en komplett løper, noe han beviste gjennom å ta internasjonal mesterskapsmedalje på sprint, kortdistanse (i dag mellomdistanse) og langdistanse.
Undulatodoliops

Utbredelse

Arten er bare kjent fra Filippinene.
5ive

Historie

Plateselskapet til 5ive er Sony BMG.
En australsk nettside hadde en boyband konkurranse der Five gikk seirende ut etter at i kvartfinalen slo de ut Human Nature (AUS) og i semifinalen slo de selveste Backstreet Boys og i finalen slo de New Kids on the Block. 
I utslagsrunden for finalene slo de ut irske Blue.
5ive planlegger en konsert i Afrika for å hjelpe barn i nød alle pengene fra konserten går til barn i Sør-Afrika og Botswana.
5ive skal visstnok også komme med singelutslipp men det er enda ikke sikkert. Der skal alle fem være med.
I 2001 Vant 5ive på Grammy Awards en pris for beste boyband der slo bla Westlife, Backstreet Boys, Nsync og A1
Five har solgt over 20 millioner album verden over. I 2012 annonserte gruppa at de skulle bli gjenforent og denne gangen med Sean,men J.Brown øsnket ikke å bli med pga familiære grunner.Five er omtalt i ITV2 dokumentarserien The Big Reunion. der har de konsert sammen med andre kjente gamle band,som Atomic Kitten,911,Blue å B*Witched.De har også planer om å lage nytt album og det har  vært diskusjoner om ett nytt femte medlem,albumet ventes mellom november å desember.
De grå ulver

Idealistiske ungdommer (tyrkisk: Ülkücü Gençlik), mer allment kjent som De grå ulver (tyrkisk: Bozkurtlar) er en tyrkisk nasjonalistisk   ungdomsorganisasjon. De grå ulver er det høyreekstreme tyrkiske parti Det nasjonale aksjonspartis (MHP) ungdomsorganisasjon. 
Organisasjonen er blitt anklaget for terrorisme, og har ifølge tyrkiske myndigheter myrdet 694 personer i årene 1974–1980.
Xiyang

Xiyang (kinesisk: 昔阳县; pinyin: Xīyáng Xiàn) er et fylke i Shanxi i Folkerepublikken Kina. Det ligger i byprefekturet Jinzhong.
Befolkningen var på 236 223 innbyggere i 1999.
Kommunen og den tidligere folkekommunen Dazhai ligger i fylket. Dazhai ble viden kjent i Kina på 1960-tallet på grunn av kampanjen Lær av Dazhai i jordbruket (农业学大寨, pinyin: Nóngyè xué Dàzhài), organisert av Mao Zedong. Kampanjen oppfordret bøndene til å dra lærdom av bøndene i folkekommunen Dazhai ved å utøve selvoppofrelse og politisk aktivitet.
En rekke sanger om Dazhai var populære en tid. Den mest kjente var Dazhai Yakexi, der en uighursk bonde forteller om hvor oppløftet han er etter å ha besøkt Dazhai.
Det ble arrangert gruppereiser fra hele Kina til Dazhai, særlig for bønder. Disse reisene vedvarte til Firerbandens fall og kulturrevolusjonens slutt i 1976.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Uddannelses- og Forskningsministeriet

Uddannelses- og Forskningsministeriet er et ministerium under Danmarks regjering som har ansvaret for forskning og høyere utdannelse. Ministeriets formål er å sikre samspill mellom næringslivet, forsknings- og utdannelsesmiljøene samt å styrke koordineringen av nærings- og innovasjonspolitikken. Universiteter, handelshøyskoler, forskningsparker, sektorforskningsinstitutter, forskningssentra og danske institutter i utlandet hører alle under ministeriet.
Ministeriet ble opprettet da Poul Nyrup Rasmussens første regjering tiltrådte i januar 1993 under navnet Forsknings- og Teknologiministeriet, men endret allerede i 1994 navn til Forskningsministeriet. I 2000 ble navnet endret til IT- og Forskningsministeriet, året etter til Ministeriet for Videnskab, Teknologi og Udvikling (ofte kalt Videnskabsministeriet). Ansvarsområdet ble utvidet i 2001, slik at ministeriet også fikk ansvar for universiteter, kommersielle forskere samt teknologi- og innovasjonspolitikk. I 2011 ble navnet endret til Ministeriet for Forskning, Innovation og Videregående Uddannelser (ofte kalt Uddannelsesministeriet), samtidig med at forskjellige forhold vedrørende høyere, kunstneriske og maritime utdannelser ble overført. I 2014 ble navnet forenklet til Uddannelses- og Forskningsministeriet.